QORTI ĊIVILI (SEZZJONI TAL-FAMILJA) IMĦALLEF Onor. Abigail Shawish Mifsud LL.D., Dip. Illum, 4 ta' Dicembru 2019 Rat ir-rikors tar-rikorrenti li permezz tiegħu ippremettiet: Illi Joselene De Santis u Omar Tate iżżewġu nhar it-13 ta' Diċembru 2002 u huma legalment separati permezz ta' kuntratt datat 26 ta' Awwissu 2013, fl-atti tan-Nutar Dr. Nicholas Rodo (vide Dok "A" hawn anness u ċertifikat taż-żwieġ debitament annotate Dok "B" anness); Illi minn dan iż-żwieġ kien żewġt itfal E (ta' ħmistax-il sena) u F (ta' għaxar snin). Il-manteniment għat-tfal mill-missier jitħallas puntwalment u ma hemmx arretrati dovuti. Ma hemm ebda kwistjoni oħra relatati mat-tfal; Illi A B u C D jissodisfaw il-kriterji imposti mill-Artikolu 66B tal-Kap. 16 tal-Liġijiet ta' Malta u dan billi: 1. Ilhom separati de facto għal aktar minn 4 snin u diġa' ottjenew separazzjoni legali bejniethom; Ma hemm l-ebda prospett raġonevoli għal rikonċiljazzjoni Ma hemm ebda kwistjoni fuq manteniment peress illi l-partijiet kienu rrinunzjaw għall-manteniment mingħand xulxin fuq l-att ta' separazzjoni u fuq it-tfal ma hemm ebda manteniment dovut minn xi parti (ara klawsola 6 tal-istess kuntratt anness). Talbet lill-intimat jgħid għaliex din il-Qorti m'għandhiex: Tordna illi ż-żwieġ kuntrattat bejn il-partijiet A B u C D nhar it-13 ta' Diċembru 2002 jiġi maħlul; Tordna lir-Reġistratur tal-Qorti sabiex fi żmien ffissat minn din il- Qorti javża lid-Direttur tar-Reġistru Pubbliku bid-divorzju tal-partijiet sabiex dan jiġi reġistrat fir-Reġistru Pubbliku U dan taħt kull provediment ieħor illi din il-Qorti jidhrilha xieraq u opportun. Rat id-dokumenti kollha li ġew esebiti; Rat id-digriet tagħha tat-18 ta' Settembru 2019; Semghet lill-intimat prezenti fl-awla jwieġeb li m'għandu l-ebda oġġezzjoni li jintlaqgħu t-talbiet kontenuti fir-rikors promotur; Rat l-Artikolu 66 B tal-Kap. 16 tal-Liġijiet ta' Malta; Rat l-atti kollha; Ikkunsidrat : Illi l-Qorti rat illi ir-rikorrenti rnexxielha tissodisfa ir-rekwiziti kollha meħtieġa mill-Ligi sabiex zwieg jiġi maħlul u dana peress illi ippruvat illi l- partijiet ilhom legalment separati mis-26 ta' Awwissu, 2013 u ilhom separati de facto ghal aktar minn erba` snin; Illi l-Qorti rat illi r-rikorrenti ippruvat ukoll illi ma hemm l-ebda prospett ragonevoli ta' rikonciljazzjoni bejn il-partijiet u illi ma hemm l-ebda pendenzi fir-rigward ta' ħlas ta' manteniment; Għaldaqstant, u għar-raġunijiet fuq imsemmija, il-Qorti qegħda tilqa' t- talbiet, tippronunzja il-ħall taż-żwieġ bejn il-partijiet u tordna lir-Reġistratur tal-Qrati sabiex, fi zmien għaxart ijiem millum, javża lid-Direttur tar- Reġistru Pubbliku bid-divorzju tal-partijiet biex dan jiġi reġistrat fir-Reġistru Pubbliku; Il-Qorti tordna illi l-ispejjez jibqgħu bla taxxa bejn il-partijiet. Il-Qorti qegħda takkorċja t-terminu tal-appell għal erbat ijiem.